BREAKING ราคาบิตคอยน์ ทำจุดสูงสุดใหม่ ในประวัติศาสตร์
เมื่อไม่กี่นาทีที่ผ่านมา มูลค่าของบิตคอยน์ หรือ BTC ได้ปรับตัวเพิ่มขึ้นเป็น 66,132 ดอลลาร์สหรัฐต่อเหรียญ ซึ่งมากกว่าจุดสูงสุดเดิม ที่เคยทำได้ในช่วงเดือนเมษายน เมื่อช่วงต้นปีที่ผ่านมา 
20 ต.ค. 2564

BREAKING ราคาบิตคอยน์ ทำจุดสูงสุดใหม่ ในประวัติศาสตร์
เมื่อไม่กี่นาทีที่ผ่านมา มูลค่าของบิตคอยน์ หรือ BTC ได้ปรับตัวเพิ่มขึ้นเป็น 66,132 ดอลลาร์สหรัฐต่อเหรียญ ซึ่งมากกว่าจุดสูงสุดเดิม ที่เคยทำได้ในช่วงเดือนเมษายน เมื่อช่วงต้นปีที่ผ่านมา
โดยในช่วงไม่กี่เดือนก่อนหน้านี้ บิตคอยน์ได้เผชิญกับแรงกดดันหลายอย่าง ทั้งจากการแบนโดยประเทศจีน การที่อีลอน มัสก์ออกมาประกาศว่าบิตคอยน์ทำให้โลกร้อน จนทำให้ช่วงหนึ่งในเดือนกรกฎาคม มูลค่าของบิตคอยน์ได้ปรับตัวลดลงไปมากถึงครึ่งหนึ่งจากจุดสูงสุด
แต่หลังจากนั้น บิตคอยน์ก็ได้รับข่าวดีต่อเนื่อง ทั้งจากการที่ประเทศเอลซัลวาดอร์ประกาศให้บิตคอยน์ กลายมาเป็นสกุลเงินทางการของประเทศ หรือการมีรายงานว่ากองทุนของจอร์จ โซรอส ก็ได้เข้ามาลงทุนในสินทรัพย์ดิจิทัลนี้
ไปจนถึงล่าสุด ที่มีรายงานว่า Bitcoin Futures ETF ได้รับการอนุมัติโดย ก.ล.ต.ให้สามารถซื้อขายได้ในประเทศสหรัฐอเมริกา
ทั้งหมดนี้ ก็ได้ทำให้มีเม็ดเงินลงทุน กลับเข้ามาซื้ออีกครั้ง จนดันให้มูลค่าของบิตคอยน์ ณ ปัจจุบัน พุ่งขึ้นเป็น 66,132 ดอลลาร์สหรัฐต่อเหรียญซึ่งนับเป็นจุดสูงที่สุด ในประวัติศาสตร์ไปแล้วเรียบร้อย
โดยความผันผวนที่เล่ามาทั้งหมดนี้ ที่ลงไปครึ่งหนึ่ง และขึ้นมาทำจุดสูงสุดใหม่
เกิดขึ้นในช่วงสั้น ๆ เพียง 6 เดือน เท่านั้น..
หมายเหตุ : โพสต์นี้ไม่ได้ชี้ชวนให้มีการซื้อหรือขายบิตคอยน์ การลงทุนมีความเสี่ยง ผู้ลงทุนควรศึกษาข้อมูลก่อนตัดสินใจลงทุนทุกครั้ง
Reference
-investing.com